Σεξουαλικές επιθέσεις στη Γερμανία την παραμονή της Πρωτοχρονιάς του 2016

Κατά τη διάρκεια των εορτασμών το βράδυ της παραμονής της Πρωτοχρονιάς 2015/2016, έγιναν σε διάφορες γερμανικές πόλεις εκατοντάδες σεξουαλικές επιθέσεις εις βάρος γυναικών.

Οι περισσότερες επιθέσεις πραγματοπoιήθηκαν μπροστά στο σιδηροδρομικό σταθμό της Κολωνίας. Επιθέσεις καταγράφηκαν και στο Αμβούργο, στο Μπίλεφελντ,https://www.welt.de/politik/deutschland/article150798244/Hunderte-sollen-Bielefelder-Disco-attackiert-haben.htmlhttp://www.faz.net/aktuell/politik/inland/koeln-meldet-inzwischen-106-anzeigen-nach-uebergriffen-an-silvester-14000124.html στη Φρανκφούρτη, στο Ντόρτμουντ, στο Ντύσσελντορφhttp://www.rp-online.de/nrw/staedte/duesseldorf/blaulicht/duesseldorf-mehr-faelle-von-sexueller-belaestigung-41-anzeigen-aid-1.5677740 και στη Στουτγκάρδηhttps://web.archive.org/web/20160127063942/http://www.stuttgarter-nachrichten.de/inhalt.uebergriff-auf-frauen-in-silvesternacht-weitere-mutmassliche-opfer-in-stuttgart.dfe30c13-9ce5-4bc3-b80f-eac86485ae96.html. Αντίστοιχες επιθέσεις καταγράφηκαν και σε άλλες ευρωπαϊκές χώρεςhttp://www.news.com.au/world/europe/new-years-eve-sex-assaults-also-reported-in-finland-sweden-and-austria/news-story/ce603ac27e5ebb4479874096fe299b97

Τα θύματα δέχτηκαν επίθεση αφού περικυκλώθηκαν, σε ανοιχτούς χώρους, από ομάδες ανδρών (πολλοί από τους οποίους ήταν μεθυσμένοι), κυρίως αραβικής ή βορειοαφρικανικής καταγωγής, σύμφωνα και με τις μαρτυρίες των ίδιων των θυμάτων.http://www.reuters.com/article/us-europe-migrants-germany-challenges-in-idUSKCN0V6173

Η γερμανική αστυνομία δέχτηκε επικρίσεις για τη στάση της τόσο κατά τη διάρκεια των επιθέσεων κυρίως στην Κολωνία, όσο και τις αμέσως επόμενες ημέρες. Tην 1η Ιανουαρίου 2016, το γραφείο τύπου της αστυνομίας της Κολωνίας εξέδωσε ανακοίνωση στην οποία έκανε λόγω για γενικά ειρηνικό εορτασμό κατά τη διάρκεια της αλλαγής του χρόνου.http://www.spiegel.de/international/germany/cologne-attacks-trigger-raw-debate-on-immigration-in-germany-a-1071175.html

Τις πρώτες μέρες μετά τα γεγονότα, δεν υπήρχαν αναφορές στις επιθέσεις σε πολλά γερμανικά μέσα ενημέρωσης. Αναφορές άρχισαν να γίνονται όταν άρχισε να φαίνεται η έκταση των επιθέσεων κυρίως από τις συνεχώς αυξανόμενες καταγγελίες στα μέσα κοινωνικής δικτύωσης. Η καθυστερημένη αναφορά στις επιθέσεις από τα μέσα ενημέρωσης, είχε ως αποτέλεσμα να κατηγορηθούν τόσο τα ίδια όσο και οι αρχές της Γερμανίας ότι προσπάθησαν να κρύψουν τα γεγονότα και την έκτασή τους για να αποφύγουν την κριτική σχετικά με την πολιτική που ακολουθείται σχετικά με την παροχή ασύλου και τη μετανάστευση.http://www.nytimes.com/2016/01/06/world/europe/coordinated-attacks-on-women-in-cologne-were-unprecedented-germany-says.htmlhttp://edition.cnn.com/2016/01/05/europe/germany-cologne-new-year-assaultshttps://www.thelocal.de/20160104/refugees-blamed-for-mass-sexual-assault-in-cologne

Μέχρι τον Ιούλιο του 2016 τέσσερις από τους δράστες είχαν καταδικαστείhttps://www.washingtonpost.com/news/worldviews/wp/2016/07/10/leaked-document-says-2000-men-allegedly-assaulted-1200-german-women-on-new-years-eve/. Κατηγορίες εκκρεμούν για άλλα 120 άτομα εκ των οποίων οι μισοί δεν έχουν γερμανική υπηκοότητα και πήγαν πρόσφατα στη Γερμανία. Περισσότερες από 1200 γυναίκες δέχτηκαν επίθεση σε διάφορες γερμανικές πόλεις ενώ περισσότεροι από 2.000 άνδρες πιστεύεται ότι συμμετείχαν σ’ αυτές.

Παραπομπές

Κατηγορία:Έγκλημα στη Γερμανία
Κατηγορία:Ομαδικός βιασμός
Κατηγορία:Περιστατικά βίας εις βάρος γυναικών